armvectores/hy_wikipedia_2023 huggingface dataset:
(1899) Կրոմելին

(1899) Կրոմելին (անգլ.՝ Crommelin), աստերոիդ աստերոիդների հիմնական գոտում։ Հայտնաբերվել է 1971 թվականի հոկտեմբերի 26-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 2,265496 ա. մ., առավելագույնը մոտենում է 2,0243 ա. մ. հեռավորության վրա և հեռանում 2,5067 ա. մ.։ Արեգակի շուրջ մեկ ամբողջական պտույտ է կատարում 1245,5 երկրային օրվա ընթացքում, իր ուղեծրով շարժվելով միջինում 0,289041 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1899) Կրոմելին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լա Կոլիլյա

Լա Կոլիլյա (իսպ.՝ La Colilla), քաղաք և մունիցիպալիտետ Իսպանիայում, մտնում է Ավիլա պրովինցիայի մեջ, որը հանդիսանում է Կաստիլիա և Լեոն ինքնավար մարզի մի մաս։ Բնակչությունը կազմում է 325 մարդ (2010), խտությունը կազմում է 24,78 մարդ/քառ. կմ։ Զբաղեցնում է 11,26 քառ. կմ տարածք։ Փոստային ինդեքս - 05192։


== Բնակչություն ==


== Ծանոթագրություններ ==


== Հղումներ ==
Քաղաքի պաշտոնական կայք
Մրգահաց

Մրգահաց (գերմ․ Früchtebrot), Ավստրիայի և Բավարիայի խոհանոցների ավանդական ուտեստը, որը քաղցր հաց է՝ խմորի մեջ չորացրած մրգերի մեծ բաժինով։ Սովորաբար մրգային հացը թխվում է փոքր հացերի տեսքով, ունի հյութեղ և ամուր խմոր, խմորի վրա կան տեսանելի չոր մրգեր և ընկույզներ, որոնք հաճախ պատված են նուշով և բալով։


== Պատմություն ==
Հարավային Գերմանիայի, Ավստրիայի և Հարավային Տիրոլի տարածքում Սուրբ Ծնունդի ժամանակ ավանդույթ է եղել թխած հացի մեջ չորացրած տանձ ավելացնելը։ Կախված բարբառներից նման խմորեղենները կոչվեցին Հյուզելն, Հյուցեն (Ալեմանական բարբառ) կամ Կլետցեն (Բավարա-Ավստրիական բարբառ)։ Բարգավաճման և հարավային մրգերի ներմուծման արդյունքում մրգային հացի բաղադրության մեջ ներառվել են սալորաչիր, չամիչ, արմավ, թուզ և այլ չորացրած պտուղներ։ Սկզբում ոչ մի քաղցրացուցիչներ չի ավելացվել հացի խմորի բաղադրության մեջ, հետո խմորի բաղադրության մեջ սկսեցին օգտագործել նաև մեղր կամ շաքար։ Երբեմն մրգային խմորի սովորական խմորիչը փչացնում էր հացի արտաքին տեսքը, սակայն այն թույլ էր տալիս պահելու չորացած մրգերը։


== Ծեսեր ==

Մրգային հացը թխվել է Անդրեևի օրը (նոյեմբերի 30-ին)։ Գիշերը՝ Անդրեևի օրվա նախաշեմին, դիմակավորված երիտասարդները գնում են բնակիչների տները և նրանցից խնդրում են նվերներ, այդ թվում `մրգային հաց։ Սուրբ Ծննդյան նախօրեին կամ Ստեփանովի օրը տան սեփականատերը կտրում է մի մրգային հաց, մի կտոր տալիս է երեխաներին և աշխատողներին, այդ հացից իրենց բաժինն են ստանում նաև կենդանիները։ Այս ծեսը տանն ու ախոռներին հաջողություն է բերում և կոչվում է Maulgabe (բերանի նվեր)։
Մրգային հացն առանձնահատուկ արարողության կարևոր մասն է։ Մի աղջկա, ով հասել է ամուսնության տարիքին, իր սիրելին տալիս է մի կտոր մրգային հաց։ Եթե հացի կտրված ծայրը հարթ է, սա նշանակում է աղջկա համաձայնությունը ամուսնության առաջարկի հետ կապված, իսկ եթե հացի եզրը չընկնի, ապա դա նշանակում է ամուսնության առաջարկի մերժում։


== Գրականության մեջ ==
Շատ երեխաներ հայտնի մրգային հացի մասին տեղեկանում են մանկական «Շատ քաղցած թրթուր» գրքից։


== Ծանոթագրություններ ==


== Արտաքին հղումներ ==
Рецепт фруктового хлеба Archived 2018-03-30 at the Wayback Machine. на русском языке.
Կաթնատու (այլ կիրառումներ)

Կաթնատու անունը կարող է վերաբերել

Կաթնատու՝ հայաբնակ գյուղ Վրաստանի Սամցխե-Ջավախքի մարզի Նինոծմինդայի մունիցիպալիտետում,
Կաթնատու՝ հայաբնակ գյուղ Վրաստանի Սամցխե-Ջավախքի մարզի Ախալքալաքի մունիցիպալիտետում։
Յոհանես Շտարկ

Յոհանես Շտարկ (գերմ.՝ Johannes Stark, ապրիլի 15, 1874(1874-04-15)[…], Ֆրայունգ, Բավարիայի թագավորություն, Գերմանական կայսրություն - հունիսի 21, 1957(1957-06-21)[…], Տրաունշտայն, Վերին Բավարիա, Բավարիա, Գերմանիայի Ֆեդերատիվ Հանրապետություն), գերմանացի ֆիզիկոս։
Հաննովերի (1906 թվականից) և Ախենի (1909 թվականից) բարձրագույն դպրոցների, Գրայֆսվալդի (1917 թվականից) և Վյուրցբուրգի (1920 թվականից) համալսարանների պրոֆեսոր։ 1933—1939 թվականներին՝ Բեռլինի ֆիզիկատեխնիկական ԳՀԻ-ի պրեզիդենտ, 1934—1936 թվականներին՝ Գերմանիայի գիտական ընկերության պրեզիդենտ։ Հայտնաբերել է Դոպլերի էֆեկտը կանալային ճառագայթներում և սպեկտրային գծերի ճեղքումը էլեկտրական դաշտերում (Շտարկի երևույթ, նոբելյան մրցանակ, 1919 թվական)։ Հետազոտել է նաև պարպման երևույթը գազերում։ Հայտնաբերել է լույսի շեղումը՝ անհամասեռ էլեկտրական դաշտերով անցնելիս։
Հիտլերյան ռեժիմի տարիներին եղել է ակտիվ նացիստ։


== Ծանոթագրություններ ==
Կրուգլի (գյուղ, Ռախովի շրջան)

Կրուգլի (ուկրաիներեն՝ Круглий), գյուղ Ուկրաինայի Անդրկարպատյան մարզի Ռախովի շրջանում։
2001 թվականի տվյալներով Կրուգլի գյուղում բնակվում էր 95 մարդ։ Բնակավայրը զբաղեցնում է 0,58 կմ² տարածք։ Բնակչության խտությունը կազմում էր 160 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Եղջերենու հատ

Եղջերենու հատ, լեյկոմա (հուն․՝ Xeiwog — սպիտակ), աչքի եղջերաթաղանթի կայուն մթագնում, բնորոշվում է եղջերաթաղանթի վրա առաջացած շարակցա–հյուսվածքային սպիտակավուն սպիով։ Առաջանում է աչքի բորբոքային հիվանդությունների և վնասումների հետևանքով։ Հազվադեպ բնածին է (ներարգանդային շրջանում կրած հիվանդությունների հետևանքով)։ Եղջերենու հատը կարող է ընդգրկել եղջերաթաղանթի մի հատվածը կամ ամբողջ եղջերաթաղանթը։ Երբեմն սերտաճում է ծիածանաթաղանթի հետ և երկրորդային գլաուկոմայի պատճառ դառնում։
Եղջերենու հատի հիմնական ախտնշանը տեսողության սրության նվազումն է։ 
Բուժումն իրականացվում է դեղորայքներով, ֆիզիոթերապևտիկ պրոցեդուրաներով, ներծծող միջոցներով, հյուսվածքաբուժմամբ, հիմնականում՝ եղջերապլաստիկայով։
Բերտի

Բերտի, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Անգերոնա

Անգերոնա (լատ.՝ Angerona կամ Angeronia), հին հռոմեական աստվածուհի։ Պատկերվել է մատով շրթունքները պահած։ Նրա նշանակությունը անհասկանալի էր հռոմեացիներին։ Անգերոնային նմանեցրել են մանոսներին՝ խորհրդավոր ոգիներին, որոնք անցել են սարերի տակ։ Այժմ հետազոտողները կարծում են, որ Անգերոնան տարվա եղանակների փոփոխության աստվածուհին էր և օգնում էր ծննդաբերության ժամանակ։
(3522) Բեքեր

(3522) Բեքեր (անգլ.՝ Becker), աստերոիդ աստերոիդների հիմնական գոտում։ Հայտնաբերվել է 1941 թվականի սեպտեմբերի 21-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 3,174813 ա. մ., առավելագույնը մոտենում է 2,2529 ա. մ. հեռավորության վրա և հեռանում 4,0967 ա. մ.։ Արեգակի շուրջ մեկ ամբողջական պտույտ է կատարում 2066,22 երկրային օրվա ընթացքում, իր ուղեծրով շարժվելով միջինում 0,174232 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3522) Բեքեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լագանադի

Լագանադի (իտալերեն՝ Laganadi), կոմունա Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 498 մարդ, բնակչության խտությունը կազմում է 62 մարդ/կմ²։ Զբաղեցնում է 8 կմ² մակերես տարածք։ Փոստային ինդեքսն է՝ 89050։ Հեռախոսային կոդը՝ 0965։
Բնակավայրի հովանավորն է Սանտա Մարիա դել Գրազիան։ Հիմնադրումն ամեն տարի նշվում է օգոստոսի 15-ին։


== Արտաքին հղումներ ==
Բնակավայրի պաշտոնական կայք (իտալ.)
Ռուբեն Տոնոյան

Ռուբեն Ալեքսանդրի Տոնոյան (հունվարի 2, 1950(1950-01-02), Վրաստան), հայ ճարտարագետ, պետական գործիչ։ ՀՀ տրանսպորտի և կապի նախարար (1999-2000)։


== Կենսագրություն ==
Ռուբեն Տոնոյանը ծնվել է 1950 թվականի հունվարի 2-ին, Վրաստանի Կումիս գյուղում։ 1967-1972 թվականներին աշխատել է ՀԽՍՀ կապի նախարարության Երևանի միջքաղաքային ավտոմատ հեռախոսակայանում որպես ավագ տեխնիկ։ 1970-1976 թվականներին սովորել է Մոսկվայի կապի ինստիտուտում՝ ստանալով հեռախոսային կապի ինժեներ մասնագիտությունը։ 1972-1984 թվականներին եղել է ՀԽՍՀ կապի նախարարության «Հայսվյազստրոյ» տրեստի ինժեներ, վարպետ, շինարարության հատուկ բաժնի պետ, տրեստի կառավարիչ, 1984-1987 թվականներին՝ Երևանի «Արմսվյազստրոյ» միավորման տնօրեն, 1987-1989 թվականներին՝ Երևանի 26 կոմիսարների շրջանային խորհրդի կոմունալ-բնակարանային վարչության պետ, 1989-1992 թվականներին՝ «Գյումրի» միավորման տնօրեն, 1992-1999 թվականներին՝ Հայաստանի արդյունաբերության նախարարության Արդինպեքս միավորման տնօրեն։ 1999-2000 թվականներին եղել է Հայաստանի փոստի և հեռահաղորդակցության նախարար։ 2000 թվականին զբաղեցրել է Հայաստանի տրանսպորտի և կապի նախարարի տեղակալի պաշտոնը։


== Ծանոթագրություններ ==
(6892) 1978 VG8

(6892) 1978 VG8, աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանորա Հելինի և Շելտ Բասի կողմից Պալոմարում։
Միջին հեռավորությունը Արեգակից կազմում է 2,565692 ա. մ., առավելագույնը մոտենում է 1,8689 ա. մ. հեռավորության վրա և հեռանում 3,2625 ա. մ.։ Արեգակի շուրջ մեկ ամբողջական պտույտ է կատարում 1501,08 երկրային օրվա ընթացքում, իր ուղեծրով շարժվելով միջինում 0,239827 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6892) 1978 VG8 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վրաստանի ժողովուրդների Համաշխարհային կոնգրես

Վրաստանի ժողովուրդների Համաշխարհային կոնգրես (ՎԺՀԿ), Վրաստանում և նրա սահմաններից դուրս բնակվող վրացիների հասարակական միավորում, հիմնադրվել է 2009 թվականի մարտին։ 


== Կառուցվածքը և կառավարումը ==
ՎԺՀԿ-ի գլխավոր գրասենյակը գտնվում է Վիեննայում (Ավստրիա)։ Ռուսաստանյան մասնաճյուղը բացվել է Սանկտ Պետերբուրգում։ 
Նախագահն Ալեքսանդր Եբրալիձեն է՝ ռուսաստանցի գործարար, «Տալիոն» ԲԲԸ գլխավոր տնօրենը։ 
Փոխնախագահը Բադրի Մելաձեն է՝ Մոսկվա քաղաքի «Ստոլիչնիյե ապտեկի» կազմակերպությունում անվտանգության գծով գլխավոր տնօրենի տեղակալը։ 
Փոխնախագահը Վլադիմիր Խոմերիկին է՝ իննովացիոն և ներդրումային բնագավառի մասնագետների Ռուսաստանի պետական ակադեմիայի ռեկտորի խորհրդականը։ 
Ռուսաստանյան մասնաճյուղի տնօրենը Ալեքսանդր Կինտերայան է։ 


== Գործունեությունը ==
Կոնգրեսի պաշտոնական դիմումում հայտարարվում է Վրաստանը ճգնաժամային իրավիճակից դեպի ստաբիլ ժողովրդավարական զարգացման ճանապարհ դուրս բերելու նպատակը, միացյալ, չեզոք, ազատ, բարգավաճող ժողովրդավարական Վրաստանի ստեղծումը։ Առաջ է քաշվում Միխայիլ Սաակաշվիլիի Վրաստանի նախագահի պաշտոնից կամավոր հրաժարականի առաջարկը։
Regnum ՏԳ օնլայն-կոնֆերանսի ժամանակ հայտարարվեց Թբիլիսիում ՎԺՀԿ-ի վրացական մասնաճյուղի բացման, սեփական թերթի, ռադիոկայանի և հեռուստաալիքի ստեղծման նախագծերը։
2009 թվականի մայիսի 14-ին Սոչիում Վրաստանի ժողովուրդների միջազգային կոնֆերանս-ի ժամանակ կոնգրեսի նախագահ Ալեքսանդր Եբրալիձե-ն հայտնեց Վրաստանի նախագահի պաշտոնի համար պայքարի մտնելու իր ցանկության մասին։


== Ծանոթագրություններ ==


== Մեջբերումներ ==
Վրաստանի ժողովուրդների Համաշխարհային կոնգրեսի պաշտոնական կայք էջ
Կենդանի Ամսագրում Վրաստանի ժողովուրդների Համաշխարհային կոնգրեսի բլոգ
Մատանսա (գետ)

Մատանսա կամ Ռիաչուելո (իսպ.՝ Río Matanza-Riachuelo), արգենտինական գետ, որը հոսում է լատինաամերիկյան այդ երկրի մայրաքաղաք Բուենոս Այրեսի միջով։ Գետի ձախ ափին քաղաքի կենտրոնն է՝ Կապիտալ-Ֆեդերալը։ Աջ ափին են գտնվում Բուենոս Այրես պրովինցիայի կազմի մեջ մտնող Լոմաս-դե-Սամորա, Լանուս և Ավելյանեդա քաղաքները։ Գետն ունի 64 կիլոմետր երկարություն, նրա ջրահավաք ավազանի ընդհանուր մակերեսը կազմում է 2240 քառակուսի կիլոմետր։ Սկիզբ է առնում Բուենոս Այրես նահանգում և Սուդ Դոք քաղաքի մոտ թափվում է Լա Պլատա գետը՝ դառնալով Բուենոս Այրես դաշնային շրջանի հարավային սահմանը։
Գետը Մատանսա է կոչվում իր հոսանքի մեծագույն մասում և միայն գետաբերանի մոտ է նրա անվանումը փոխվում՝ դառնալով Ռիաչուելո։ Երկրի համար անչափ կարևոր ջրային այս երակը չափազանց աղտոտված է։ Բավական է նշել, որ 2013 թվականի նոյեմբերին Շվեյցարիայի Կանաչ խաչ կազմակերպությունը և Ամերիկայի Միացյալ Նահանգների Բլեքսմիթի ինստիտուտը, մանրակրկիտ ու հանգամանալի հետազոտությունների և ուսումնասիրությունների արդյունք հանդիսացող ամփոփիչ զեկույցում ներկայացնելով աշխարհի տասը ամենաաղտոտված վայրերը, Մատանսա-Ռիաչուելո գետը ընդգրկել էին այդ տասնյակում, նշելով, որ այստեղ ամենամեծ վտանգը ներկայացնում են ցնդող օրգանական միացությունների, տոլուոլի, մկնդեղի, պղնձի, կապարի, ցինկի՝ թույլատրելի չափերը մեծապես գերազանցող պարունակությունները գետի ջրերում։ Պատճառը Բուենոս Այրեսի և առափնյա այլ քաղաքների արդյունաբերական ձեռնարկությունների՝ ահավոր չափերի հասնող թափոններն են։
Հայրենի երկրում մեծ համբավ ձեռք բերած նկարիչ և շրջակա միջավայրի պահպանության Գրինփիս միջազգային կազմակերպության ակտիվիստ Նիկոլաս Գարսիա Ուրիբուրուն հասարակության ուշադրությունը գետի աղետալի վիճակի վրա բևեռելու նպատակով 1970 թվականի մարտի 22-ին՝ Ջրի համաշխարհային օրը, գետի ջրերը կանաչ ներկեց։

1993 թվականին երկրի նախագահ Կառլոս Մենեմի՝ շրջակա միջավայրի պահպանության աշխատանքների գծով քարտուղար Մարիա Ալսոգարայը Ռիաչուելոն մաքրելու եռամյա ծրագիր ներկայացրից, որն արժանացավ երկրի կառավարության հավանությանը, բայց նախագծի իրագործման աշխատանքները հազիվ սկսված՝ դադարեցվեցին։ Այդ նախկին քաղաքացիական ծառայողը, բարձրաստիճան պետական պաշտոնյան, որ պահպանողական քաղաքական գործիչ Ալվարո Ալսոգարայի դուստրն է, մեղադրվեց հանրային միջոցները ոչ նպատակային ծախսելու մեջ (հատկացված 250 միլիոն դոլարից ընդամենը մեկ միլիոն դոլարն էր նպատակին քիչ թե շատ ծառայեցվել) :
Այսօր էլ գետի վիճակը շարունակում է մնալ խորապես մտահոգիչ։


== Ծանոթագրություններ ==
Լուդաքրիս

Քրիստոֆեր Բրայան Բրիջես անգլ.՝ Christopher Brian Bridges, սեպտեմբերի 11, 1977(1977-09-11), Շամփեյն, Շամպեյն շրջան, Իլինոյս, ԱՄՆ), ավելի հայտնի է որպես Լուդաքրիս (Ludacris), ամերիկացի ռեփեր, դերասան և ձեռնարկատեր։ Հանդիսանում է Disturbing tha Peace ձայնագրման լեյբլի հիմնադիր-սեփականատերը։ Բազմաթիվ մրցանակների դափնեկիր է, այդ թվում 3 անգամ ստացել է Գրեմմի։ Իր կարիերայի սկզբում որպես դիջեյ աշխատելուց հետո, նա 1999 թվականին թողարկում է իր «Incognegro» դեբյուտային ստուդիական ալբոմը, 2000 թվականին «Back for the First Time» անվանումը կրող երկրորդ ալբոմը, իսկ 2001-ին երրորդը, որը կրում է «Word of Mouf» անվանումը։ 2003 թվականին թողարկված նրա «Chicken-n-Beer» կոչվող չորրորդ ալբոմը գլխավորում է Billboard 200 ալբոմների հիթ շքերթը, իսկ այդ ալբոմի «Stand Up» երգը Billboard-ի տարբեր հիթ շքերթներում զբաղեցնում է առաջին հորիզոնականը։ Billboard 200 ալբոմների հիթ շքերթի առաջին հորիզոնականն են զբաղեցնում նաև 2004 թվականին թողարկված նրա «The Red Light District» թվով հինգերորդ և 2006-ին թողարկված «Release Therapy» կոչվող վեցերորդ ալբոմները։ 2008 թվականին թողարկվում է նրա «Theater of the Mind» կոչվող յոթերորդ ալբոմը, իսկ 2010-ին թողարկված նրա «Battle of the Sexes» անվանումը կրող ութերորդ ալբոմը գլխավորում է տարբեր հիթ շքերթներ, այդ թվում նաև Billboard 200-ը։ 2015 թվականին մարտին Լուդաքրիսը թողարկել է իր «Ludaversal» կոչվող իններորդ ալբոմը։


== Անձնական կյանք ==
Իր նախկին հարաբերություններից մեկի արդյունքում Լուդաքրիսը ունի դուստր՝ Կարմա Բրիջեսը, ով ծնվել է 2001 թվականի օգոստոսի 3-ին։ Մեկ այլ հարաբերությունից ծնված նրա երկրորդ դուստրը՝ Քայ Բելլա Բրիջեսը, ծնվել է 2013 թվականի դեկտեմբերի 9-ին։


== Սկավառակագրություն ==


=== Ստուդիական ալբոմներ ===
«Incognegro» (1999)
«Back for the First Time» (2000)
«Word of Mouf» (2001)
«Chicken-n-Beer» (2003)
«The Red Light District» (2004)
«Release Therapy» (2006)
«Theater of the Mind» (2008)
«Battle of the Sexes» (2010)
«Ludaversal» (2015)


== Ծանոթագրություններ ==


== Արտաքին հղումներ ==
Լուդաքրիսի էջը MTV-ում
Լուդաքրիսի էջը(չաշխատող հղում) IMDB-ում
Անդրեա Դուրո

Անդրեա Դուրո Ֆլորես (իսպ.՝ Andrea Duro Flores, հոկտեմբերի 14, 1991(1991-10-14), Ֆուենլաբրադա, Մադրիդ, Իսպանիա), իսպանացի դերասանուհի, հայտնի է դարձել «Ֆիզիկա կամ քիմիա» հեռուստասերիալում խաղացած Յոլանդա «Յոլի» Ֆրեյրեի և «Երեք մետր երկնքի մակարդակից վերև» ֆիլմում խաղացած Մառայի դերերով։


== Կենսագրություն ==
Անդրեան հեռուստատեսային գործունեությունն սկսել է 2007 թվականին՝ 15 տարեկանում՝ «Հարցեր սեռական հարաբերության մասին» սերիալի երկու սերիաներում խաղալով Բերթայի դերը։ Մեկ տարի անց «Ֆիզիկա կամ քիմիա» հեռուստասերիալում խաղացել է Յոլիի դերը, որը հայտնիություն է բերել նրան։ Նա այնտեղ նկարահանվել է 7 եթերաշրջան՝ մինչև 2011 թվականը։
2010 թվականին «Երեք մետր երկնքի մակարդակից վերև» ֆիլմի շրջանակներում համագործակցել է Մարիո Կասասի և Մարիա Վալվերդեի հետ։ Նույն տարում նա հայտնվել է «Canal+» հեռուստաընկերության «Դերասանուհիներ» փաստավավերագրական ֆիլմում, «Բույն» և «Այն, ինչ մենք ունենք» հաղորդումներում։ Նաև լուսանկարվել է «FHM» և «Overlay» ամսագրերի շապիկների համար։
2011 թվականին՝ «Ֆիզիկա կամ քիմիա» սերիալի ավարտից հետո, նա շարունակել է իր գործունեությունը կինոնկարներում՝ «Կործանիչ զոմբին»՝ նկարահանված Կուբայում, «Ուրվականի արկածները» ֆիլմերում և «Երեք մետր երկնքի մակարդակից վերև» ֆիլմի շարունակությունում` «Ես ցանկանում եմ քեզ»։  Վերջին երկուսը թողարկվել է 2012 թվականին։ Նույն տարում պարգևատրվել է Կապիտալ մրցանակաբաշխության «Լավագույն առաջնելույթ» անվանակարգում՝ «Երեք մետր երկնքի մակարդակից վերև» ֆիլմում խաղացած Մառայի դերի համար։
2011 թվականի փետրվարից նկարահանվել է «Antena 3» հեռուստաալիքի «Հին կամրջի առեղծվածը» սերիալում, որտեղ խաղացել է սրամիտ և ինքնակա Էնրիգետտայի դերը։
2013 թվականին «Գրանդ հոթել» հեռուստասերիալում խաղացել է Սելիա Վելյեդուրի դերը։


== Ֆիլմագրություն ==


== Ծանոթագրություններ ==


== Արտաքին հղումներ ==
Անդրեա Դուրո
Դայան Գերերո

Դայան Գերերո (անգլ.՝ Diane Guerrero [daɪ.ˈæn ɡeˈreɾo] հուլիսի 21, 1986(1986-07-21), Փասայք), ամերիկացի դերասանուհի, որը առավել հայտնի է Netflix-ի «Նարնջագույնը նոր սևն է» սերիալում խաղացած Մարիցա Ռամոսի դերով։


== Կյանք և կարիերա ==
Գերերոն ծնվել է Նյու Ջերսիում՝ կոլումբիացի ծնողների ընտանիքում և մեծացել՝ Բոստոնում (Մասաչուսեթս)։ Լինելով ընտանիքի միակ ԱՄՆ քաղաքացիություն ունեցող անդամ՝ նա մնացել է երկրում, երբ նրա ծնողները և ավագ եղբայրը արտաքսվել են Կոլումբիա, երբ նա տասնչորս տարեկան էր։ Այդ ժամանակից ի վեր նա դաստիարակվել է երկու խնամատար ընտանիքներում, իսկ դերասանական կարիերայից առաջ աշխատել է փաստաբանական գրասենյակում։
Գերերոն հեռուստատեսությամբ իր առաջնաելույթը կատարել է «Քննական մարմին» սերիալի էպիզոդում, իսկ հետո «Մենք արդեն եկել ենք» սիթքոմում ստացել է իր երկրորդական դերը։ 2012 թվականին նա անհաջող փորձ է ունեցել «Նենգ սպասավորները» սերիալում, որից հետո Մարիցա Ռամոսի՝ լատինամերիկյան բանտակյալներից մեկի երկրորդական դերով միացել է «Նարնջագույնը նոր սևն է» սերիալին։ Գերերոն այդ ժամանակից ի վեր հիմնական դեր է խաղացել «Սմայլիկ» անկախ ֆիլմում, որտեղ ստացել է գովասանքի խոսքեր քննադատների կողմից, ինչպես նաև հայտնվել է «Կապույտ արյուն», «Խորաթափանցություն» և «Ճակատագրական պարեկություն» սերիալներում։ 2014 թվականի աշնանը նա նաև The CW-ի «Կույս Ջեյնը» սերիալում ստանձնել է գլխավոր հերոսի ընկերուհու երկրորդական դերը։


== Ֆիլմագրություն ==


== Ծանոթագրություններ ==
Վարդանիքար

Վարդանիքար, լեռ Հայաստանի Գեղարքունիքի մարզում, Միափորի լեռնահամակարգում, Կաղնուտ գետի աջափնյակում, Արծվաշեն գյուղից 3 կմ հարավ։ Բարձրությունը 1628 մ է։


== Ծանոթագրություններ ==
Ջրատարի հուշարձան (Դոնի Ռոստով)

Ջրատարի հուշարձան (ռուս.՝ Памятник водопроводу), բրոնզե հուշարձան ՌԴ Դոնի Ռոստով քաղաքի Պոկրովսկի պուրակում` քաղաքային Երաժշտական թատրոնի դիմաց։


== Նկարագրություն ==
Հուշարձանը պատրաստված է բրոնզից։ Բարձրությունը 2,2 մետր է։ Ըստ հեղինակների մտահղացման` հուշարձանը պատրաստված է մի կնոջ տեսքով, որը հագնված է քաղաքի XIX դարի բնակչուհու նման։ Նա դույլով ջուր է հավաքում ջրաբաշխիչ սյունից։ Այսպիսի խորհրդանիշ ընտրվել է ոչ պատահականորեն. այն ժամանակ, համաձայն սահմանված կարգի, հենց կինն էր ընտանիքը խմելու ջրով ապահովելու պատասխանատուն, ուստի քաղաքում ջրատարի հայտնվելը էապես հեշտացրեց կանանց կենցաղային խնդիրները։
Հուշարձանը պատրաստված է ի պատիվ քաղաքի առաջին ջրատարի, որը գործարկվել է 1865 թվականին։ Հուշարձանը ստեղծելու նախաձեռնողը Ռոստովի ջրմուղն է։ Հուշարձանի հեղինակներից մեկը քանդակագործ Սերգեյ Օլեշնյան է։
Համաձայն Դոնի Ռոստովի քաղաքապետ Միխայիլ Չեռնիշովի ցուցումների` հուշարձանի հանդիսավոր բացումը տեղի է ունեցել 2007 թվականի օգոստոսին։ Բացման արարողությունը սկսվել է թատերականացված վառ ներկայացումով, ցուցադրվել են զգեստավորված համարներ, որոնց սյուժեն եղել է Ռոստովի առաջին ջրատարի պատմությունը։ Հանդես եկած դերասաններից մեկը պատկերել է Անդրեյ Բայկովին, որի օրոք սկսել է աշխատել քաղաքային ջրատարը։ Բացմանը ներկա են եղել Ռոստովի մշակույթի քաղաքային վարչության պետ Լյուդմիլա Լիսիցինան, Ռուսաստանի ջրամատակարարման և ջրահեռացման ասոցիացիայի գործադիր տնօրեն Ալեքսեյ Գոլովաչովը։


== Ծանոթագրություններ ==
Հակոբ Ակիսկալ

Հակոբ Սուրեն Ակիսկալ (հունվարի 16, 1944(1944-01-16), Բեյրութ, Լիբանան - հունվարի 20, 2021(2021-01-20), Լա Խոյա, Սան Դիեգո, Կալիֆոռնիա, ԱՄՆ), ամերիկահայ հոգեբույժ, հայտնի է խառնվածքի և երկբևեռ խանգարման վերաբերյալ հետազոտություններով։


== Կենսագրություն ==
Ծնվել է Լիբանանում, հայկական ընտանիքում։ Բժշկի աստիճան է ստացել 1969 թվականին Բեյրութի ամերիկյան համալսարանում։ Վիսկոնսին-Մեդիսոն համալսարանում անցել է ռեզիդենտուրա և ստացել հոգեբույժի որակավորում։ Այնուհետև մի քանի տարի աշխատել է որպես կլինիցիստ և տրամադրության խանգարումների հետազոտող Թենեսիի համալսարանում։ 1990-1994 թվականներին ԱՄՆ-ի Հոգեկան առողջության ազգային ինստիտուտում աշխատել է որպես ավագ գիտական խորհրդատու։ Այնուհետև տեղափոխվել է Կալիֆոռնիայի համալսարան (Սան Դիեգո), որտեղ հոգեբուժության պրոֆեսոր էր մինչև մահ։ Մահացել է 2021 թվականի հունվարի 20-ին։


== Ծանոթագրություններ ==
Հասպիս

Հասպիս, (հուն․՝ ἴασπις — խայտաբղետ քար՝ եղնգաքար), նստվածքային կայծքարային ապար։ Ամուր է (կարծրությունը՝ 7), անթափանց, կոտրվածքը՝ 
խեցային։ Հիմնականում կազմված է գաղտնաբյուրեղային քվարցից, երբեմն խառնուրդի ձևով պարունակում է խալցեդոն։ Երկաթի և մանգանի օքսիդների շնորհիվ տարագույն է (կարմիր, դեղին, շագանակագույն, կանաչ)։ Տարածված է մինչքեմբրից մինչև կայնոզոյ (առավել լայն՝ պալեոզոյում)։ Առանձնացվում են ռադիոլարային և ոչ-ռադիոլարային տարբերակներ։ Բարձր կարծրության, դիմացկունության և գեղեցիկ գունավորման շնորհիվ կիրառվում է ոսկերչական գործում։
Սուրբ Մինաս եկեղեցի (Հակոբի Շեն)

Անվան այլ կիրառումների համար տե՛ս՝ Սուրբ Մինաս եկեղեցի (այլ կիրառումներ)Սուրբ Մինաս եկեղեցի, Հայ առաքելական եկեղեցու տաճար էր ներկայիս Ադրբեջանական Հանրապետության Վարդաշենի շրջանի Հակոբի Շեն գյուղում։ Գտնվում էր բնակավայրի կենտրոնական մասում։ Այժմ եկեղեցին գոյություն չունի։


== Գրականություն ==
Կաղապար:Գիրք։Կարապետյան։Բուն Աղվանքի հայերեն վիմագրերը
Բահվարե

Բահվարե, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հավերժության շեմին

«Հավերժության շեմին» (ֆր.՝ Au seuil de l'Eternité, հոլ.՝ Op de drempel van de eeuwigheid, այլ թարգմանություններով՝ «Հավերժության դարպասների մոտ», հայտնի է նաև «Գլուխը ձեռքերին իջեցրած ծերունին», «Մորմոքող ծերունի», «Վշտահար ծերունին» անուններով), նիդերլանդացի գեղանկարիչ Վինսենթ վան Գոգի կտավը։


== Պատմություն ==
Կտավը նկարվել է 1890 թվականի ապրիլ-մայիս ամիսներին՝ 1882 թվականի վիմագրության հիման վրա։ Ըստ երևույթին առաջին ուրվագծերը ի հայտ են եկել ավելի վաղ։ 1881 թվականի սեպտեմբերին Էտեն-Լեուրում ապրող իր եղբորը՝ Թեոյին ուղղված նամակում Վան Գոգը տեղեկացնում է տեղի գյուղացիների վերաբերյալ իր նկարների մասին, այդ թվում հիշատակում է․

Այս կտավը չի պահպանվել։ 1882 թվականին Հաագայում Վան Գոգը պատկերում է այս կտավի ևս մեկ տարբերակ, որը հետագայում դարձրել է վիմագրություն։ Վերջինիս հիման վրա 1890 թվականին ստեղծվել է կտավի ավելի հայտնի տարբերակը, որն ի տարբերություն նախորդների, նկարված է յուղաներկով։
Բացի այդ, գոյություն ունի ծերունու կտավի 1883 թվականի կիսապատկերային տարբերակը, որը Վան Գոգը ստեղծել է Թոմաս Մուրի «Գիշերային լռության մեջ» բանաստեղծության ազդեցության տակ։ Բանաստեղծությունը Վան Գոգը մեջբերում է այդ ժամանակվա նամակներից մեկում։ Ներկայումս կտավը պահպանվում է Նիդերլանդների Կրյոլլեր Մյուլլերի թանգարանում։


== Ծանոթագրություններ ==


== Գրականություն ==
Винсент ван Гог Письма к брату Тео. — Санкт-Петербург: Азбука—классика, 2007. — ISBN 978-5-91181-478-6
Н. А. Дмитриева: Винсент Ван Гог. Человек и художник. — Москва: Художник, 1980.
10.000 Meisterwerke der Malerei : von der Antike bis zum Beginn der Moderne. — Berlin: The Yorck Project, 2005. — ISBN 3936122202


== Արտաքին հղումներ ==
Կտավը Կրոլլեր Մյուլլերի թանգարանի կայքում Archived 2014-10-06 at the Wayback Machine. (նիդեր.)
Մալյովանկա (գյուղ, Շեպետովի շրջան)

Մալյովանկա (ուկրաիներեն՝ Мальованка), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Մալյովանկա գյուղում բնակվում էր 139 մարդ։ Բնակավայրը զբաղեցնում է 140 կմ² տարածք։ Բնակչության խտությունը կազմում էր 992,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շելեֆտե

Շելեֆտե (շվեդերեն՝ Skellefteå․ Swedish: [ɧɛˈlɛ̌ftɛɔ], locally [ɧɛˈlɛ̌ftɛ] ( )), քաղաք Շվեդիայի հյուսիսարևելյան մասում՝ Վեստերբոտեն լենում (շրջանում), Շելեֆտեէլվեն գետի ափերին, Բոտնիկական ծովածոցից մոտավորապես 15 կիլոմետր հեռավորության վրա։ Վարչական կենտրոնն է նույնանուն համայնքի, որի բնակչության թվաքանակը 2021 թվականի տվյալներով եղել է 73․246։ Զբաղեցնում է 21,74 քառակուսի կիլոմետր տարածք։  Քաղաքի միջով է անցնում եվրոպական E04 ավտոերթուղին։ Բնակավայրից 17 կիլոմետր դեպի հարավ ընկած է նրան սպասարկող օդանավակայանը։ Շելեֆտեում գործող խոշոր ձեռնարկություններից են Boliden AB (шв.) ընկերության մետալուրգիական գործարանները, Skellefteå Kraft (шв.) ընկերության ջրաէլեկտրակայանը, մարտկոցներ արտադրող Tieto ընկերությունը։
Շելեֆտեում է ծնվել շվեդ ժամանակակից անվանի գրող, «Հազարամյակ» հանրահայտ եռագրության հեղինակ Ստիգ Լարսոնը։ Քաղաքի անունը հիշատակվում է «Վիշապի դաջվածքով աղջիկը» գրքում։ Շելեֆտեին լայն համբավ է բերել նույնանուն հոկեյի թիմը, որը բազմիցս նվաճել է Շվեդիայի չեմպիոնի տիտղոսը, Hockey Archives վարկածով էլ 2012/2013 մրցաշրջանում եվրոպական ակումբների մեջ, ներառյալ Մայրցամաքային լիգայի թիմերը, զբաղեցրել է երրորդ տեղը։


== Բնակչության թվաքանակի փոփոխությունները ==
1860-ական թվականներին - 300-ից 400 բնակիչ
1887 թ․ - 1000-ից փոքր-ինչ ավելի
1930 թ․ - 5203
1950 թ․ - 12․217
1970 թ․ - 27․456
1995 թ․ - 31․940
2010 թ․ - շուրջ 32․000 բնակիչ


== Պատմություն ==
Բնակավայրը հիմնադրվել է 1845 թվականին։ 20-րդ դարի սկզբներից այստեղ զարկ է տրվել հանքարդյունաբերությանն ու մետաղաձուլությանը, հատկապես ոսկու արդյունահանմանը, ինչի հիման վրա էլ Շելեֆտեին տրվել է Ոսկե քաղաք Guldstaden ("gold town") մականունը։ Քաղաքը բուռն թափով աճել ու զարգացել է հատկապես 1950-ական և 1960-ական թվականներին, քաղաքական տեսակետից դարձել շվեդական սոցիալ-դեմոկրատական շարժման պատվարը։
Քաղաքում խոշորագույն գործատուն շարունակում է մնալ հանքարդյունահանմամբ և մետաղաձուլմամբ զբաղվող Boliden AB ընկերությունը, որի աշխատողների թիվը հասնում է երեք հազարի։ Գործում են նաև Scania և Komatsu մակնիշների ավտոմեքենաներ հավաքող ձեռնարկություններ։ 2020 թվականին Northvolt ընկերությունը մարտկոցներ արտադրող մի մեծ ձեռնարկության հիմքն է դրել, որն իր առաջին արտադրանքը տվել է 2021 թվականի դեկտեմբերին։


== Կլիմա ==
Շելեֆտեին բնորոշ է մերձարկտիկականից խոնավ մայրցամաքայինին անցում կատարող կլիման (Köppen climate classification-ի դասակարգմամբ՝ Dfc)՝ մեղմ ամառներով և ցուրտ ու ձնառատ ձմեռներով։ Կլիմայի որոշ մեղմացմանը նպաստում է Բոտնիկական ծովածոցին մոտ գտնվելը։ 


== Քույր քաղաքներ ==
Շելեֆտեի քույր քաղաքներն են՝

 Ֆինլանդիա, Ռաահե, 1946 թվականից
 Դանիա, Լյոգստոր, 1946 թվականից
 Նորվեգիա, Մո ի Ռանա, 1946 թվականից
 Չեխիա, Պարդուբիցե, 1967 թվականից
 Էստոնիա, Տալլին, 1982 թվականից
 Չինաստան, Տոնլին, 1998 թվականից


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Tourist in Skellefteå – Զբոսաշրջային տեղեկատվություն շվեդերեն, անգլերեն, գերմաներեն
skelleftea.se Արխիվացված է Հուլիս 17, 2004 Wayback Machine-ի միջոցով: Շելեֆտեի համայնքի պաշտոնական կայքէջը
Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
История бомжа-миллионер из Шеллефтео
Միասնության կամուրջ

Միասնության կամուրջ (լատիշ․՝ Vienības tilts), ավտոմոբիլային-հետիոտնային կամուրջ Դաուգավպիլսում, Դաուգավա գետի (Արևմտյան Դվինա) վրա, որը միացնում էր Դաուգավպիլսը նախկինում առանձին քաղաք Գրիվայի հետ։ Շինարարությունը սկսվել է 1931 թվականին, բացումը կայացել է 1935 թվականի նոյեմբերի 23-ին, եղել է առաջին պողպատե կամուրջը Բալթիկայում։ Կամրջի մետաղական տարրերը բերվել են Գերմանիայից, շինարարությունն իրականացրել է գերմանական ընկերություն։ Կամրջի շինարարությունը անհրաժեշտություն էր, քանի որ քաղաքը չուներ մեկ այլ մշտական կամուրջ, բացի երկաթուղայինից, իսկ փայտե Գայկովսկի կամուրջն ավերվել էր 1922 թվականին քաղաքի պատմության մեջ ամենախոշոր ջրհեղեղից, երբ ապրիլի 9-10-ին ջրի մակարդակը բարձրացել էր 10 մետր 62 սմ։
Կամուրջը տեղակայված է երեք քարե սյուների վրա, երկարությունը կազմում է 328 մետր։


== Պատմություն ==
1941 թվականի հունիսի 26-ին Բրանդենբուրգյան 800-րդ գնդի դիվերսանտները կարմիր բանակայինների արտահագուստով վաղ առավոտյան գրավեցին կամուրջը սպանելով պահակներին և ապահովեցին Մայնշտեյնի 56-րդ կորպուսի տանկերի անցումը Դվինայով։ Երկրորդ համաշխարհային պատերազմի ընթացքում ավերվեց կամրջի տախտակամածը։ Գերմանական զորքերի նահանջի ընթացքում պայթեցվեցին կամրջի մի քանի հատվածներ Գրիվայի կողմից։ Ավերված հատվածները ժամանակավորապես վերականգնվեցին փայտե կոնստրուկցիաներով, որոնք հետագայում կապիտալ վերանորոգվեցին։
Կամրջի ժամանակակից տեսքը տարբերվում է նախնականից։ 1988-1989 թվականներին իրականացվեց վերակառուցում, հին կամուրջը տեղաշարժվեց ժամանակավոր հենասյուների վրա և նոր կամրջի տախտակամածը Գրիվայի կողմից տեղաշարժվեց հենասյուների վրա։ Կամրջի փորձարկումից հետո այն շահագործման հանձնվեց։ Ամռանը ջրի ցածր մակարդակի ժամանակ կարելի է տեսնել ապամոնտաժված հին կամրջի մետաղական մասերը և ժամանակավոր հենասյուները։ 1989 թվականին տախտակամածը ամբողջությամբ վերակառուցվեց հին հենասյուների վրա։ 1989 թվականի հունիսի 1-ին կայացավ հին կամրջի հրաժեշտի արարողությունը։ 1931-1935 թվականներին կամրջի վրա աշխատած չորս նախկին շինարարները քաղաքային թանգարանին հանձնեցին այն բրոնզե հուշատախտակը, որ տեղադրվել էր 1935 թվականին։ 2007 թվականին կատարվեցին նորոգման աշխատանքներ բոլոր հենասյուների վրա, սառցահոսքերի ժամանակ կենտրոնական հենասյան վրա հայտնաբերված ճեղքերի պատճառով։
Դաուգավպիլսի Գետային նավատորմի լուծարումից հետո գետը չէր խորացվել 15 տարի, ինչի պատճառով հենասյուների շուրջը փոքրիկ կղզյակներ էին առաջացել, որը գոյություն չունի 1944 թվականին արված լուսանկարում։ 2010 թվականի նոյեմբերի 23-ին Գրիվեում կամրջի մոտ տեղադրվեց ծաղկեպսակ ժապավենով, որի վրա գրված էր «23 նոյեմբերի 1935-2010 թվականներին Վինիբասի (Գրիվայի) Դաուգավպիլսի և Գրիվայի միջև կամրջի բացման 75-ամյակին»։ 2011 թվականին նոյեմբերի 18-ի փողոցի վերակառուցման նախագծի շրջանակներում նորոգման աշխատանքներ իրականացվեցին նաև Վինիբասի կամրջի վրա։


== Հետաքրքիր փաստեր ==
Կամուրջը ծառայում է որպես լուսանկարչական վայր տեղացի լուսանկարիչների համար։ Ամենատարածված լուսանկարը գիշերային կամրջի տեսքն է նավամատույցից։
Կամրջի մասին տեսահոլովակը որպես գլխադրվագ է ծառայում քաղաքային «ԴաուՏԿոմ» հեռուստաընկերության համար։


== Ծանոթագրություններ ==
Մահմադ Սարդիպ խանի մզկիթ

Մահմադ Սարդիպ խանի մզկիթ՝ շիա իսլամական մզկիթ Երևանի Դեմիրբուլաղ թաղամասում։ Գտնվել է այսօրվա 114 դպրոցի բակում։ Իր մոտակայքում գտնվող Մեդրեսեի հետ միասին կազմել է մեկ համալիր։ Մեդրեսեի շենքը այսօր ունի Վարդանանց անցուղի 19 հասցեն։
Կառուցվել է 19-րդ դարում Մահմադ Սարդիպ խանի կողմից, ով ռուսական նահանգային նիստերին ներկայացրել է մուսուլմաններին։ Ունեցել է մեկ փոքր մինարե։
Քանդվել է 1958 թվականին տեղում ծավալված շինարարական աշխատանքներին ընդառաջ։


== Ծանոթագրություններ ==
Կովանկա

Կովանկա (ուկրաիներեն՝ Кованка), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1812 թվականին։
2001 թվականի տվյալներով Կովանկա գյուղում բնակվում էր 190 մարդ։ Բնակավայրը զբաղեցնում է 0,96 կմ² տարածք։ Բնակչության խտությունը կազմում էր 197,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանկավարժություն (այլ կիրառումներ)

Մանկավարժություն անվանումը կարող է ունենալ հետևյալ կիրառումները․

Մանկավարժություն - (հունարեն՝ paidagogos, pais (paidos) երեխա, տղա + ago տանում, դաստիարակում եմ) հումանիտար գիտություն, որը վաղ ժամանակներից համարվել է փիլիսոփայության մի ճյուղը,
Մանկավարժություն (հանդես) - գիտամեթոդական վերլուծական ամսագիր։
Կուլիկի (գյուղ, Բլագովեշչենսկի շրջան)

Անվան այլ կիրառումների համար տե՛ս՝ Կուլիկի (այլ կիրառումներ)Կուլիկի (ռուս.՝ Кулики, բաշկիրերեն՝ Кулики), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
IOS 11

iOS 11` iOS օպերացիոն համակարգի տարբերակ Apple ընկերությունից, iOS 10-ի հաջորդողը։ Օպերացիոն համակարգը ներկայացվել է Apple ընկերության մշակողների կողմից Համաշխարհային ցուցադրման ժամանակ 2017 թվականի հունիսի 5-ին։ Նախնական տարբերակը թողարկվել է մշակողների համար հիմնական ցուցադրումից հետո և վերջնական տարբերակը թողարկվել է 2017 թվականի սեպտեմբերի 19-ին օգտվողների համար։ iOS 11-ի վերջնական ռելիզը տեղի է ունեցել 2017 թվականի սեպտեմբերի 19-ին։


== Պատմություն ==
iOS 11-ը ներկայացվել է Apple Worldwide Developers Conference կոնֆերանսում 2017 թվականի հունիսի 5-ին։ Առաջին բետա-տարբերակը մշակողների համար թողարկվել է անմիջապես ցուցադրումից հետո իր բոլոր բետա-հավաքածույով, ավելի ուշ 2017 թվականի ամռանը հրապարակայնորեն թողարկվելու համար և 2017 թվականի սեպտեմբերի 19-ին վերջնական թողարկումով։ iOS 11-ի վերջնական ռելիզը տեղի է ունեցել 2017 թվականի սեպտեմբերի 19-ին։
Ներքևում նշված է այն սարքերի ցանկը, որոնք պարունակում են iOS 11-ը։
iPhone

IPhone 5S
iPhone 6
iPhone 6 Plus
iPhone 6s
iPhone 6s Plus
iPhone 7
iPhone 7 Plus
iPhone 8
iPhone 8 Plus
iPhone SE
iPhone XiPad

iPad Air
iPad Air 2
iPad 7
iPad mini 2
iPad mini 3
iPad mini 4
iPad ProiPod touch

iPod touch 6


== Ծանոթագրություններ ==


== Արտաքին հղումներ ==
Официальный сайт(անգլ.)
Բոլու

Անվան այլ կիրառումների համար տե՛ս՝ Բոլու (այլ կիրառումներ)Բոլու (թուրքերեն՝ Bolu), քաղաք և շրջան Թուրքիայի հյուսիսարևմտյան մասում, Բոլուի մարզում։ 2000 թվականի տվյալներով՝ քաղաքի բնակչությունը կազմում է 84 565 մարդ։
Բոլուն գտնվում է Ստամբուլ- Անկարա միջքաղաքային հին մայրուղու վրա, որը անցնում է լեռներով։ Նոր ավտոմայրուղին անցնում է թունելով և գտնվում է Բոլուից դեպի հարավ։
1325 թվականին Բոլուն գրավվել է Օսմանյան կայսրության կողմից, որից անմիջապես հետո ստացավ ներկայիս անվանումը։ Որոշ փաստաթղթերում նշվել են նաև Բոլոու կամ Բոլի անվանումները։
Օսմանյան տիրապետության ժամանակ քաղաքը դարձել է Քասթամոնուի վիլայեթի կենտրոնը։ 20-րդ դարի սկզբին քաղաքի բնակչությունը կազմել է մոտ 10 000, որի մեծամասնությունը կազմել են թուրքերը, 1700՝ հույներ և 400 հայեր։


== Արտաքին հղումներ ==
Բոլուի մասին տեղեկատվություն Archived 2008-05-12 at the Wayback Machine.
Anatolia.com, Բոլու Archived 2020-08-04 at the Wayback Machine. (անգլ.)
Բոլուի լուսանկարները
Կունգի

Կունգի (էստ․՝ Kungi), գյուղ Էստոնիայի Վալգամաա նահանգի Պիդռալա շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հենրիխ Օլբերս

Հենրիխ Վիլհելմ Մատեուս Օլբերս (գերմ.՝ Heinrich Wilhelm Matthäus Olbers, հոկտեմբերի 11, 1758(1758-10-11)[…], մոտ Հեմելինգեն, Bremen-Ost, Բրեմեն, Գերմանիա - մարտի 2, 1840(1840-03-02)[…], Բրեմեն, Գերմանական միություն), գերմանացի աստղագետ, բժիշկ և ֆիզիկոս։
Սովորել է բժշկություն Գյոթինգենում։ Համալսարանի ավարտելուց հետո 1780 թվականից սկսել է բժշկական գործունեությունը Բրեմենում։ Իսկ գիշերները նվիրում էր աստղագիտական դիտարկումներին։

1802 թվականին Օլբերսը հայտնաբերեց (և անվանեց) Պալաս աստերոիդը, իսկ 1807-ին Վեստան, որի անունը տվել է Գաուսը Օլբերսի թույլտվությամբ։
1815 թվականի մարտի 6-ին Օլբերսը հայտնաբերեց նաև պարբերական գիսաստղ, որը նրա պատվին անվանվել է 13P/Օլբերսի։
Հենրիխ Օլբերսի պատվին են անվանվել Օլբերսի պարադոքսը։
Իր կողմից մշակված մաթեմատիկական մոդելի հաշվարկման արդյունքներով գտավ, որ Արեգակնային համակարգում պետք է լինի ևս մեկ մոլորակ` Ֆաետոնը։
Հետևյալ երկնային մարմինները անվանվել են նրա պատվին`

(1002) Օլբերսիա աստերոիդը։
Օլբերսի խառնարանները Լուսնի վրա։


== Ծանոթագրություններ ==


== Արտաքին հղումներ ==
A. D. Watson, Olbers: the Greatest of Amateur Astronomers
Շամլուղի լճակ

Շամլուղի լճակ, ջրագրական բնության հուշարձան Հայաստանի Հանրապետությունում։ Գտնվում է Լոռու մարզի Շամլուղ գյուղական համայնքում։ Գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Նեոռոմանտիզմ

Նեոռոմանտիզմ, 19-20-րդ դարերի արվեստի ուղղություն, հոսանք, արտահայտվել է հատկապես գրականության մեջ,  առաջացել է 19-րդ դարի երկրորդ կեսին՝  որպես  ռեալիստական և նատուրալիստական հոսանքների արձագանք, շարունակություն:Կարելի է բնորոշել որպես 19-րդ դարի առաջին կեսին եվրոպական ռոմանտիզմի վերածնունդ։ Ընկալվում է նաև իբրև մոդեռնիզմի նախնական արտահայտություն կամ ուղղություն։
Նեոռոմանտիզմի գրականության մեջ իշխում են անսպասելիությունը, արկածներն ու վտանգը, բայց գործող կերպարները սովորական մարդիկ են։ Արարքների հերոսականությունը արտահայտվում է որպես կյանքը վառ ապրելու, սեփական անձի հանդեպ հարգանքը չկորցնելու ձգտում («Գանձերի կղզին»՝ Սթիվենսոն, «Նավապետ Թոկից փախածը»՝ Լուի Բուսենար)։
Նեոռոմանտիզմը կարճ ժամանակում դարձավ շատ արգասաբեր գրական հոսանք։ 20-րդ դարում էլ շարունակեցին գրել նեոռոմանտիզմի գրական հոսանքի սկզբունքներին հարազատ ստեղծագործություններ՝ «Կապիտան Բլադի ոդիսականը» (Սաբատինի)  և «Կալկաթայի ժառանգորդը»( Շտիլմարկ)։ 
Գրական հոսանքի ձևավորման հարցում նշանակալի ազդեցություն է ունեցել Նիցշեի և Շոպենհաուերի փիլիսոփայությունը, այդ պատճառով էլ նեոռոմանտիզմի ստեղծագործությունները  հաճախ կառուցված են յուրահատուկ ուժով օժտված անհատների շուրջ, որոնց կերպարներում հեղինակները ընդգծել են բնավորության ուժեղ արտահայտված կոնկրետ գծեր, օրինակ՝ Դանկոն և Լարան Մաքսիմ Գորկու «Պառավ Իզերգիլը» ստեղծագործության մեջ, նավապետ Նեմոն Ժյուլ Վեռնի ստեղծագործություններից, Մարտին Իդենը Ջեկ Լոնդոնի համանուն վեպից։
Նեոռոմանտիզմի պայծառ ներկայացուցիչներից են Ջոզեֆ Քոնրադը, Էթել Վոյնիչը, Ջեկ Լոնդոնը, Հենրի  Հագարդը, Մայն Ռիդը, Ռաֆայել Սաբատինին, Ժյուլ Վեռնը, Արթուր Կոնան Դոյլը, Հենրիկ Իբսենը, Սելմա Լագերլյոֆը, Կնուտ Համսունը, Ռեդյարդ Քիփլինգը, Էյնո Լեյնոն, Ռոստան Էդմոնը,  Ռոբերտ  Սթիվենսոնը, Հերման Հեսսեն, Սալոմեա Ներիսը, Ռուսաստանում՝ Ալեքսանդր Կուպրինը, Նիկոլայ Գումիլյովը, Ալեքսանդր Գրինը, Վլադիմիր Նաբոկովը, Մաքսիմ Գորկու վաղ շրջանի գործերը։
Նեոռոմանտիզմին են հարում նաև 20-րդ դարի որոշ անվանի երաժիշտներ, օրինակ՝ Սերգեյ Ռախմանինովը, Նիկոլայ Մետները, Ռալֆ Վոան Ուիլյամսը և այլք։ Նեոռոմանտիկ են համարվում նաև Պաուլ Հինդեմիթի որոշակի ստեղծագործություններ։ 20-րդ դարավերջին նեոռոմատնիկներ համարվեցին նաև  Վոլֆգանգ Ռիմը և Ջոն Ադամսը։
Նեոռոմանտիզմը հատուկ է նաև որոշ նկարիչներին, օրինակ Առնոլդ Բյոկլինին։


== Տես նաև ==
Ռոմանտիզմ


== Գրականություն ==
Неоромантизм // Литературная энциклопедия терминов и понятий / Под ред. А. Н. Николюкина. — Институт научной информации по общественным наукам РАН: Интелвак, 2001. — Стб. 639—646 — 1596 с. — ISBN 5-93264-026-Х.


== Արտաքին հղումներ ==
Վլ․ Լուկով Նեոռոմանտիզմը Ֆրանսիայում // Հումանիտար ինֆորմացիոն պորտալ // «Գիտելիք, հասկացողություն, հմտություն». — 2012. — № 1 (հունվար-փետրվար).
Վլ․ Լուկով Ֆրանսիական նեոռոմանտիզմ. — Մոսկվա: Մոսկվայի հումանիտար համալսարան, 2009.
Հոդվածներ գրական հանրագիտարանից
Ղարագյոզ

Անվան այլ կիրառումների համար տե՛ս՝ Ղարագյոզ (այլ կիրառումներ)Ղարագյոզ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Նատալյա Գուտման

Նատալյա Գուտման (ռուս.՝ Наталья Григорьевна Гутман, նոյեմբերի 14, 1942(1942-11-14), Կազան, ՌԽՖՍՀ, ԽՍՀՄ), ռուս թավջութակահարուհի։


== Կենսագրություն ==
Ծնվել է Սովետական Միությանում՝ Կազան քաղաքում 1942 թվականի նոյեմբերի 14-ին։ Գուտմանը սկսել է թավջութակ նվագել հինգ տարեկան հասակում։ 13 տարեկանում նա ընդունվում է Մոսկվայի Կոնսերվատորիա, որտեղ նա սովորում է Գալինա Կոզուլուպովայի դասարանում։ Հետագա տարիներն նա ուսանել է է Մստիսլավ Ռոստրոպովիչի դասարանում։ Գուտմանը երկար տարիներ աշխատել է դաշնակահար Սվյատոսլավ Ռիխտերի հետ, որի հետ նա կատարել է Ֆրեդերիկ Շոպենի թավջութակի սոնատը։ Գուտմանը հանդես է եկել աշխարհի առաջատար նվագախմբերի հետ։ Աշխատել է տարբեր դիրիժորների և մենակատարների հետ՝ Մստիսլավ Ռոստրոպովիչ, Յուրի Բաշմետ, Սվյատոսլավ Ռիխտեր, Իսահակ Շտերն, Եվգենի Կիսսին, Օլեգ Կոգան և այլք։ Նրան հրավիրում են տարբեր երկրներ վարպերության դասեր տալու։ Ժամանակակից կոմպոզիտորներ, ինչպիսիք են Ալֆրեդ Շնիտկեն և Սոֆյա Գուբայդուլինան, նրան են նվիրել իրենց ստեղծագործությունները։


== Ծանոթագրություններ ==
Նորե ան Օժ

Նորե ան Օժ (ֆր.՝ Norrey-en-Auge), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 102 մարդ, բնակչության խտությունը` 11.51 մարդ/կմ²։ Բնակավայրը զբաղեցնում է 8.86 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ արևմուտք, Կան քաղաքից` 40 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 63 աշխատունակ (15-64 տարեկան) բնակիչ, որոնցից ակտիվ էին 46-ը, իսկ ոչ ակտիվները` 17։ Ակտիվության ցուցանիշը կազմում է 73,0 %։ 46 աշխատունակ մարդկանցից աշխատել է 41 անձ (28 տղամարդ և 13 կին)։ Գործազուրկ են եղել 5 անձ (2 տղամարդ և 3 կին)։ 17 անաշխատունակներից 7-ը եղել են աշակերտներ կամ ուսանողներ, 5-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալմանախ

Ալմանախ (արաբ․՝ ألمناخ‎‎ - օրացույց), որևէ ընդհանուր հատկանիշով (թեմատիկ, ժանրային, գաղափարա-գեղարվեստական, տեղային) առնչված գրականություն։


== Պատմություն ==
Միջնադարում ալմանախ էին կոչում արաբներից փոխառնված աստղաբաշխական և այլ կարգի գուշակումներ պարունակող հավաքածուները։ Աստիճանաբար դրանք լրացվեցին պատմական իրադարձությունների, տոնավաճառների, դրամափոխությունների մասին լուրերով, պատմվածքներով, անեկդոտներով։ Հետագայում դրանք դարձան կամ օրացույցային տեղեկատուներ, կամ էլ գրական հավաքածուներ։ Լինում են երաժշտական, թատերական, կանանց, մանկական և այլ ալմանախներ։


== Գրական ալմանախներ ==
Գրական առաջին ալմանախը տպագրվել է Ֆրանսիայում` «Մուսաների ալմանախ» (Փարիզ, 1764-1833)։

Վահան Տերյանը, Ալեքսանդր Ծատուրյանը և այլք Մոսկվայում 1910-1912 թվականներին հրատարակեցին «Գարուն» գրական ալմանախի երեք համարները։
1910-1915 թվականներին Թիֆլիսում հրատարակվում է «Պատանի» ալմանախը, որտեղ 1912 թվականին տպագրվում է Եղիշե Չարենցի «Ծաղիկները հեզ» բանաստեղծությունը։
1940 թվականին լույս տեսավ երիտասարդ գրողների ստեղծագործությունների ալմանախը՝ «Հայրենի վտակներ» խորագրով (կազմող և խմբագիր՝ Նաիրի Զարյան)։Ռուսական հնագույն ալմանախներից հայտնի է «Բևեռային աստղ» գրական գեղարվեստական հավաքածուն, որը հրատարակել են 1823-1825 թվականներին դեկաբրիստ գրողներ Ալեքսանդր Բեստուժև-Մարլենսկին և Կոնդրատի Ռիլեևը։ Այդ ալմանախին մասնակցել են Ալեքսանդր Պուշկինը, Ալեքսանդր Գրիբոեդովը, Վասիլի Ժուկովսկին, Իվան Կռիլովը և այդ ժամանակի մյուս ականավոր գրողները։


== Գրականություն ==
Glick Thomas F., Livesey Steven John, Wallis Faith (2005)։ Medieval Science, Technology, and Medicine: An Encyclopedia։ Routledge։ ISBN 0-415-96930-1. 


== Արտաքին հղումներ ==
American Almanacs collection, Ball State University Digital Media Repository, includes representative samples for almanacs published in the United States primarily during the 18th century.
Time, Tide and Tonics: The Patent Medicine Almanac in America. United States National Library of Medicine.
{{Wikisource-inline|list=
“The Plan of the Export Almanac Publishing Company,” Նյու Յորք Թայմս, January 5, 1888
Pinterest

Pinterest (Փինթերեսթ), սոցիալական ինտերնետ-ծառայություն, ֆոտոհոսթինգ, որը թույլ է տալիս օգտատերերին օնլայն ռեժիմում պատկերներ ավելացնել և տեղադրել դրանք թեմատիկ հավաքածուներում՝ կիսվելով այլ օգտատերերի հետ։ Ծառայությունում ավելացված պատկերները կոչվում են «կոճակներ» (անգլ.՝ pin), իսկ հավաքածուները, որոնց նրանք պատկանում են՝ «տախտակներ» (անգլ.՝ boards), շնորհիվ կայքի ձևավորման գեղարվեստական առանձնահատկությունների՝ հատկապես հանրահայտ է կանանց շրջանում։
2015 թվականի մարտի 23-ի տվյալներով՝ կայքը 31-րդ հորիզոնականն է զբաղեցնում alexa.com-ի վարկանիշային սանդղակում։

Կայքի հիմնադիրը Բեն Զիլբերմանն Ուեսթ դե Մունից։ Նա 2008 թվականին հիմնադրել է նույնանուն ընկերությունը (ծառայությունը թողարկվել միայն 2009 թվականին)։


== Պատմություն ==

Ծառայությունը ստեղծելու համար աշխատանքները սկսվել են 2009 թվականի դեկտեմբերին, կայքը բետա տարբերակով թողարկվել է 2010 թվականի մարտին՝ սկզբում փակ գրանցմամբ, ապա՝ միայն հրավերներով գրանցմամբ։ Ազատ գրանցումը բացվել է միայն 2012 թվականի օգոստոսին։
Ըստ հիմնադիր Զիլբերմանի՝ նա անձամբ է նամակներ գրել առաջին 5 հազար օգտատերերին՝ գրանցման առաջարկությամբ։ Թողարկումից 9 ամիս անց ծառայությունից օգտվում էին արդեն 10 հազար մասնակիցներ։ Գրասենյակը գտնվում էր ոչ մեկ վարձակալված բնակարանում, այնտեղ աշխատում էին Զիլբերմանը և մի քանի ծրագրավորողներ, գրասենյակային տարածք ընկերությունը տեղափոխվեց 2011 թվականի ամռանը։


== Ծանոթագրություններ ==


== Արտաքին հղումներ ==
Pinterest.com Pinterest. պաշտոնական կայք
Կոտրված աթոռ

Կոտրված աթոռ, շվեյցարացի արվեստագետ Դանիել Բերսեի ստեղծած փայտե մոնումենտալ քանդակը Ժնևում, ատաղձագործ՝ Լուի Ջենև։ Աթոռը ստեղծվել է 5,5 տոննա փայտից և ունի 12 մետր բարձրություն։
Քանդակը պատկերում է կոտրված ոտքով մեծածավալ աթոռ՝ տեղակայված Ժնևի Ազգերի հրապարակում՝ Ազգերի պալատի մուտքի դիմաց (ՄԱԿ-ի եվրոպական գլխամաս)։ Տեղադրվել է 1997 թվականի օգոստոսին։ Քանդակը տեղադրվել է որպես կոնտրաստ ցամաքային արկերի և ռումբերի և հիշեցում Ժնև այցելող քաղաքական գործիչներին և այլոց։


== Պատմություն ==
«Կոտրված աթոռը» շվեյցարական Handicap Internationa-ի համահիմնադիր և տնօրեն Փոլ Վերմեուլենի բնօրինակ նախագիծն է։ 1996 թվականի հոկտեմբերին նա արվեստագետին պատվիրեց ստեղծել ավելի քան 10 մետր բարձրությամբ հուշարձանային աթոռ՝ կոտրված ոտքով, որը պետք է տեղադրվի Ազգերի պալատում։ Նպատակն էր 1997 թվականի դեկտեմբերին ունենալ Ականների մասին Օտտավայի պայմանագիրը ստորագրող հնարավորինս մեծ թվով պետություններ։ Քանդակը Handicap International-ը տեղադրել է 1997 թվականի օգոստոսի 18-ին Ժնևում՝ Ազգերի պալատի գլխավոր մուտքի դիմաց, որտեղ նախատեսվում էր մնալ երեք ամիս՝ մինչև 1997 թվականի դեկտեմբեր՝ Օտտավայում Օտտավայի պայմանագրի ստորագրումը։ 40 երկրների կողմից վավերացումից հետո Պայմանագիրը 1999 թվականի մարտի 1-ին ուժի մեջ մտավ որպես միջազգային իրավունքի փաստաթուղթ։
Քանի որ պայմանագիրը չէին ստորագրել նշանակալի երկրներ և քանդակի համար հասարակական մեծ աջակցությունը պատճառ դարձավ, որ այն մնա մինչև 2005 թվական, երբ հեռացվեց Ազգերի պալատի վերափոխման հետ կապված։ Աշխատանքի ավարտից հետո այն վերատեղադրվել է նույն տեղում՝ 2007 թվականի փետրվարի 26-ին՝ Ժնևում գտնվող ՄԱԿ-ի գրասենյակի դիմաց։
2007 թվականի փետրվարին Կոտրված աթոռի վերատեղադրումը պաշտոնապես հանձնվեց Handicap International-ին` աջակցելու Կլաստերային ռումբերը արգելելու միջազգային պայմանագրի ստորագրմանը, որը տեղի ունեցավ Օսլոյում 2008 թվականի դեկտեմբերին։
Ստեղծագործությունը քանդակագործի սեփականությունն է եղել մինչև 2004 թվականը, երբ նա սեփականության իրավունքը փոխանցել է Handicap International-ին։


== Նմանատիպ քանդակներ ==
Մեծածավալ աթոռի քանդակներ ստեղծել են նաև այլ արվեստագետներ, այդ թվում՝ Աթոռի քանդակը ԱՄՆ-ում, Ջանկառլո Ներիի ժամանակավոր «Գրողը» քանդակը  Լոնդոնում։


== Ծանոթագրություններ ==


== Արտաքին հղումներ ==
http://broken-chair.com/ Կոտրված աթոռ. պաշտոնական կայք
[1]